OpenLLM-France/wikimedia huggingface dataset:
# Yi-Li Keng

Yi Li Keng, 耿以礼 en xinès, (1898 – 1975) fou un botànic xinès, especialitzat en l'estudi de les tritícies.
A la George Washington University de Washington DC es conserva la seva tesi doctoral del 1933, The Grasses of China (Les herbes de la Xina). Va ser professor de botànica a la universitat de Nanjing. Autor de diverses obres importants en el camp de la flora, escrites en solitari o conjuntament amb el seu fill, i també botànic, Pai Chieh Keng.
En homenatge, hom batejà l'espècie Kengyilia amb el seu nom llatinitzat. Les seves col·leccions es conserven a l'herbari del jardí botànic de Nanking.

## Obres

* Oxytenanthera felix, a new species of bamboo from Yunan, China, article a Journal of the Washington Academy of Sciences vol. 30, 10 (1940) p. 425-426
* Yi-Li Keng, Pai-Chieh Keng New bamboos from Szechwan Province, China 1946
* Yi-Li Keng, Baijie Geng Zhongguo zhong zi zhi wu fen ke jian suo biao Shangai: Chungkuo ke xue tu su yi qi gong si, 1948
* Yili Geng Yili, Bojie Geng Zhongguo Zhongzi Zhiwu Fenke Jiansuobiao 1950
* Zhongguo Zhuyao Heben Zhiwu Shuzong Jiansuobiao 1957
* Claves Generum et Specierum Graminearum Primarum Sinicarum Appendice Nomeniclatione Systematica Beijing, 1957. En xinès, amb índex de plantes en llatí. Segona edició: Shanghai, Scientific Books Publishers, 1958
* Zhongguo zhu yao zhi wu tu shuo: he ben ke = Flora illustralis Plantarum Primarum Sinicarum. Gramineae Beijing: Academia Sinica Press, 1959 (2a. ed. 1965)
* Yi-Li Keng, Baijie Geng Zhongguo zhong zi zhi wu fen ke jian suo biao Beijing, Ke xue zhu ban she, 1958, 1964. En xinès, amb índex de plantes en llatí.

## Referències

* ↑ Es poden consultar els tàxons descrits per aquest autor a International Plant Names Index (anglès)
* ↑ «[http://delta-intkey.com/grass/www/kengyili.htm Grass genera of the world - Kengyilia Yen & J.L Yang]». [Consulta: 16 desembre 2017].
* ↑ «Jiangsu Institute of Botany, Nanjing's Editorial Center». [Consulta: 16 desembre 2017].

## Enllaços externs

* Fitxa a la Harvard University Herbaria (anglès)
# Sofia Lluïsa de Württemberg

Sofia Lluïsa de Württemberg - Sophie Luise von Württemberg (alemany)- (Stuttgart, 19 de febrer de 1642 - Bayreuth, 3 d'octubre de 1702) Era filla del duc Eberhard III (1614-1674) i d'Anna Caterina de Salm-Kyrburg (1614-1655). El 8 de febrer de 1671 es va casar a Stuttgart amb Cristià II de Brandenburg-Bayreuth (1644-1712), membre de la Casa de Hohenzollern i fill d'Erdmann August de Brandenburg-Bayreuth (1615-1651) i de Sofia de Brandenburg-Ansbach (1614-1646). El matrimoni va tenir sis fills:
* Cristiana Eberhardina (1671-1727), casada amb Frederic August I de Saxònia (1670-1733).
* Elionor Magdalena (1673-1711), casada amb Hermann Frederic de Hohenzollern-Hechingen (1665-1733.
* Clàudia Elionor (1675-1676).
* Carlota Emília (1677-1678).
* Jordi Guillem (1678-1726), successor del seu pare com a marcgravi de Bayreuth, casat amb Sofia de Saxònia-Weissenfels (1684-1752).
* Carles Lluís (1679-1680).

## Enllaços externs

* http://www.genealogy.euweb.cz/wurttemb/wurtt3.html
# Carrer del Fossat (Amposta)

El carrer del Fossat és un carrer de la vila d'Amposta protegit com a bé cultural d'interès local.

## Descripció

Carrer d'habitatges de caràcter popular. Té planta de rectangle irregular, amb habitatges rectangulars amb planta baixa i 1-2-3 pisos superiors amb teulades inclinades, generalment emblanquinats a cada banda del carrer. S'inicia al carrer del Bonsuccés, amb un pendent que va descendint dibuixant una corba fins a arribar al canal de la Dreta de l'Ebre. Dos elements característics del carrer són, el primer, la gran quantitat de testos amb plantes a banda i banda del carrer i el segon, els grans escuts, d'Amposta i de motius pseudo-heràldics, pintats al paviment.

## Història

El carrer està situat al lloc on s'emplaçava el fossat exterior de l'antic castell d'Amposta. A la part posterior dels habitatges que donen a la contravall entre els dos fossats resten fortificacions de la tercera guerra carlina, construïdes aprofitant alguns carreus d'aparell més antic.
L'estructura fonamental del carrer ja es coneix des de principis de segle xx, però abans de la Guerra Civil no presentava paviment ni aigua corrent, que no arribaren fins a la dècada de 1960.

## Referències

* 1 2 3 4 «Barri del Fossat». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 30 agost 2014].

## Enllaços externs

* «Barri del Fossat». Mapa de recursos culturals. Diputació de Tarragona.
# The Sun Also Rises

«The Sun Also Rises» té aquests significats:
# Henry Heimlich

Henry Judah Heimlich (pronunciació alemanya:; 3 de febrer de 1920 - 17 de desembre de 2016) va ser un cirurgià toràcic estatunidenc àmpliament reconegut com l'inventor de la maniobra de Heimlich, una tècnica de compressions abdominals per aturar l'asfíxia, es descriu en Emergency Medicine en 1974. També va inventar el sistema d'oxigen portàtil Micro Trach per a pacients ambulatoris i el Heimlich Chest Drain Valve (vàlvula de drenatge toràcic de Heimlich), o "vàlvula d'aleteig", que drena la sang i l'aire de la cavitat pleural.

## Referències

* ↑ «Henry Heimlich's Contributions». Infoplease.com. [Consulta: 23 març 2014].
* ↑ «Choking: First aid». Mayo Clinic, 13-10-2011. [Consulta: 23 març 2014].
* ↑ Markel, Howard. «How Dr. Heimlich got his maneuver 40 years ago». PBS.org, 16-06-2014. [Consulta: 16 juny 2014].
* ↑ Heimlich, H. J. «Oxygen delivery for ambulatory patients. How the Micro-Trach increases mobility». Postgraduate Medicine, 84, 6, 1988, pàg. 68–73, 77–9. PMID: 3054848.
* ↑ «4009 Heimlich valve 2005». Arxivat de l'original el 2020-02-03. [Consulta: 18 desembre 2016].

## Enllaços externs

* «About Dr. Heimlich». Deaconess Associations, Inc.. Arxivat de l'original el 2016-08-11. [Consulta: 18 desembre 2016].
# Riera de Sant Genís

La Riera de Sant Genís fou una antiga riera ubicada al districte d'Horta-Guinardó de Barcelona. Actualment està soterrada.
La riera naixia a la fondalada on avui dia estan ubicades moltes cases del barri de Sant Genís dels Agudells. Seguia sortejant el terreny fins a trobar les torrenteres que se li afegien del vessant del turó de la Creueta del Coll, on avui trobem el barri de la Teixonera, i que ja entrant al barri de la Clota passava on avui hi ha el carrer Alarcón i no fa gaires anys encara convivien aigua i carrer.

## Referències

* 1 2 «Rutes històriques pel Districte d'Horta-Guinardó». Rutes històriques pel Districte d'Horta-Guinardó. [Consulta: 27 març 2013].
# Alekšince

Alekšince és un poble i municipi d'Eslovàquia que es troba a la regió de Nitra, al sud-oest del país. El 2021 tenia 1.699 habitants.

## Referències

* ↑ «Nitriansky kraj (Slovakia): Districts, Towns and Municipalities» (en anglès), 22 gener 2021. [Consulta: 25 gener 2022].
# Vàrvara Rúdneva

Vàrvara Aleksàndrovna Rúdneva-Kaixevàrova, rus: Варвара Александровна Руднева-Кашеварова, de soltera Nafànova, rus: Нафанова, (1841, Txàvussi o Txaussi, gubèrnia de Moguilev, llavors Imperi Rus, actual Belarús - Stàraia Russa, a l'actual Óblast de Nóvgorod, 1899) fou una metgessa russa.Fou la segona dona a Rússia a ser metgessa i obtenir una llicenciatura en medicina (1876), després de Nadejda Súslova.
El títol de Doctor en Medicina li va ser atorgat per la defensa de la tesi "Materials per a l'anatomia patològica de la vagina uterina" (1867).
El seu examen va ser únic a Rússia en aquell moment i va rebre molta atenció. Tot i la prohibició contra les dones d'estudiar a la Universitat, se li va donar una dispensa especial per estudiar per la seva voluntat de tractar les dones que es negaven a ser tractades per metges homes per raons religioses.
Rúdneva-Kaixevàrova s'especialitzà en obstetrícia i ginecologia, i els seus articles científics foren publicats en revistes russes i alemanyes. Kaixevàrova es va convertir en membre de la "Societat de Metges russos a Sant Petersburg", i també va fer un informe científic. També va ser la primera dona a ser admesa com a membre de l'associació mèdica.
Des de 1881 va viure durant més de 8 anys en una granja (uiezd de Valuiski, gubèrnia de Vorónej), dedicada a l'agricultura i a la pràctica mèdica entre els camperols dels pobles dels voltants; a continuació, es va traslladar a Stàraia Russa, on finalment moriria per causa d'una greu malaltia cardíaca.

## Llegat

Un dels cràters de Venus porta el nom d'ella.

## Referències

* ↑ Evans Clements, Barbara. A History of Women in Russia: From Earliest Times to the Present. Indiana University Press, 2012, p. 121. ISBN 9780253000972.
* ↑ Clyman, Toby W.; Vowles, Judith. Russia Through Women's Eyes: Autobiographies from Tsarist Russia. Yale University Press, 1999, p. 158–185. ISBN 9780300067545.
* ↑ Alpern Engel, Barbara. Women in Russia. Cambridge, 2004, p. 75. ISBN 9780521003186.
* ↑ Greeley, Ronald; Batson, Raymond. The Compact NASA Atlas of the Solar System. Cambridge University Press, 2001-11-29. ISBN 9780521806336.

## Enllaços externs

* Marilyn Ogilvie & Joy Harvey: Biographical Dictionary of Women in Science
# Províncies de Sierra Leone

Les províncies de Sierra Leone són la divisió administrativa de primer nivell de la República de Sierra Leone.

## Orígens

Sierra Leone té 4 divisions territorials. Tres d'elles són qualificades de províncies i la quarta és una àrea, malgrat que les quatre tenen les mateixes competències.
La raó històrica dels diferents noms s'explica pel fet que, amb la independència de 1961, es va fusionar el que havia estat la colònia britànica i el territori del protectorat. Aquest ja estava dividit en les tres províncies: Septentrional, Meridional i Oriental. Així, el territori de la colònia, més petit en extensió però que aportava la capital Freetown, s'incorporà amb el nom d'Àrea Occidental.
Les tres províncies estan subdividides en 12 districtes i l'Àrea Occidental en 2. Els districtes se subdivideixen en 159 cacicats (chiefdoms).

## Llista

| Província | Nom oficial en anglès | Superfície (km²) | Capital |
| Província Oriental | Eastern Province | 15.553 | Kenema |
| Província Septentrional | Northern Province | 35.936 | Makeni |
| Província Meridional | Southern Province | 19.694 | Bo |
| Àrea Occidental | Western Area | 557 | Freetown |

## Enllaços externs

* Informació al web Statoids (anglès)
# Sofia Jakobsson

Sofia Jakobsson és una davantera de futbol internacional des del 2011 per Suècia, amb la qual ha arribat a les semifinals del Mundial (2011) i l'Eurocopa (2013). També ha jugat els Jocs Olímpics de Londres.
A la Lliga de Campions va arribar a la final amb el Umeå. Després va jugar amb Rossiyanka Krasnoarmeysk, Chelsea FC, BV Cloppenburg i Montpellier HSC. El 2019 es va signar un contracte amb Reial Madrid CF, per una durada de dos anys.

## Trajectòria

| Temporades | Equip | Títols | Selecció (fases finals) |
| 2006 | Hägglunds IoFK | |
| 2007 | Östers IF | |
| 2007 - 2011 0 0 | Umeå IK 0 0 | 2 Lligues, 1 Copa 0 0 | Eurocopa sub-19 2009 (subcampió) Mundial sub-20 2010 (quarts) Mundial 2011 (3r lloc) |
| 2011 - 2013 | Rossiyanka Krasnoarmeysk | 1 Lliga | Jocs Olímpics 2012 (quarts) |
| 2013 | Chelsea FC | | Eurocopa 2013 (semifinals) |
| 2013 - 2014 | BV Cloppenburg | |
| 2014 - 2019 | Montpellier HSC | | Mundial 2015 (vuitens) |
| 2019 - | Reial Madrid | | |

## Referències

* ↑ «FIFA». Arxivat de l'original el 2016-02-16. [Consulta: 22 juliol 2016].
* ↑ BBC
* ↑ «Bekräftat: Sofia Jakobsson klar för Real Madrid – blir lagkamrat med ”Kosse”» (en suec). aftonbladet.se, 31-07-2019. [Consulta: 22 abril 2021].
# Carrer del Mig

El Carrer del Mig és una obra del municipi d'Artés (Bages) inclosa en l'Inventari del Patrimoni Arquitectònic de Catalunya.

## Descripció

Es tracta d'una construcció civil. Habitatges distribuïts a banda i banda d'un carrer que s'enfila des del pla de la vila fins al puig del castell i de l'església de sta. Maria. Els habitatges són entre mitgeres i tos són de planta baixa i dos pisos, estructura que accentua l'estretor del carrer. En totes les cases hi ha finestrals i portalades amb les dates de la seva construcció (1627, 1639, 1775,1880, etc.)

## Història

El carrer del mig es va començar a configurar a finals del segle xvi i més concretament l'any 1590 és documentat ja ien ell es construeixen les primeres cases. L'augment de la població d'Artés al segle xvii i XVIII fou gran i en aquest segles el carrer del mig era ja plenament construït i edificat.

## Referències

* 1 2 «Carrer del Mig». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 15 desembre 2015].
# Tir amb arc als Jocs Olímpics d'estiu de 1920 - Ocell mòbil, 28 metres individual

Tir amb arc als Jocs Olímpics d'estiu de 1920 :
| Ocell fix gran | homes |
| Ocell fix petit | homes |
| Ocell mòbil, 50 metres | homes |
| Ocell mòbil, 33 metres | homes |
| Ocell mòbil, 28 metres | homes |
| Ocell fix gran per equips | homes |
| Ocell fix petit per equips | homes |
| Ocell mòbil, 50 metres per equips | homes |
| Ocell mòbil, 33 metres per equips | homes |
| Ocell mòbil, 28 metres per equips | homes |
| < 1908 1972> |||||
La competició d'ocell mòbil, 50 metres individual va ser una de les 10 proves de tir amb arc que es van disputar als Jocs Olímpics d'Anvers de 1920. Aquesta, com la resta de proves d'aquest esport, sols estava oberta a la participació masculina. Hi van prendre part 2 arquers, un belga i un francès.

## Medallistes

| Or | Plata | Bronze |
| Hubert Van Innis (BEL) | Léonce Quentin (FRA) | |

## Resultats

| Posició | Arquer | Puntuació |
| 1 | Hubert Van Innis (BEL) | 172 |
| 2 | Léonce Quentin (FRA) | 104 |

## Referències

* Belgium Olympic Committee. Olympic Games Antwerp 1920: Official Report (en francès), 1957.
* Wudarski, Pawel. «Wyniki Igrzysk Olimpijskich» (en polonès), 1999. Arxivat de l'original el 16 de febrer 2009. [Consulta: 11 agost 2007].
# Herman Heijermans

Herman Heijermans jr (Rotterdam, el 3 de desembre de 1864, Zandvoort, el 22 de novembre de 1924) va ser un escriptor i comediògraf neerlandès d'origen jueu.
Era el fill gran d'una família jueava liberal amb onze fills. La seva germana Marie (1859-1937) era pintora i la seva germana Ida (1861-1943) escriptora de llibres per infants. El 1893 va començar com a crític de teatre al diari De Telegraaf que tot just s'havia creat. Per les seves crítiques virulents, no només va fer-se amics. Aviat va començar escriure les seves obres teatrals amb molts compromís social. A Ghetto (1898) descriu l'atmosfera pesada i ortodoxa al barri dels robavellaires i petits negociants jueus, Glück auf! (1911) sobre la catàstrofe a la mina de Radbod a Hamm (Westfàlia) i una de les seves obres més conegudes El pesquer `Bona Esperança’ (1900), traduït en català per Francesc Torres sobre les dures circumstàncies de treball dels pescadors, realitat que va descobrir quan vivia uns anys a Scheveningen i Katwijk aan Zee on va fer-se amic del pintor Jan Toorop (1858-1928). Era molt actiu al moviment socialista. A l'inici dels anys 1920 per un període breu va ser director del Teatre Reial Carré a Amsterdam.
El 1965 l'editorial Van Oorschot d'Amsterdam va reeditar sota el títol Toneelwerken l'obra completa per al teatre en tres volums, que reprèn la majoria de les seves obres. El 2014, a l'ocasió del centcinquantenari del seu naixement, es va crear un lloc web amb molta informació, texts en línia i altres documents sobre la vida i l'obra de Heijermans.

## Obres dramàtiques destacades

* 1893. Dora Kremer.
* 1898. Ghetto, per a una traducció anglès en línia vegeu: «The Ghetto: A Drama in Four Acts». Project Gutenberg.
* 1899. Het zevende Gebod.
* 1900. Op Hoop van Zegen Arxivat 2016-09-01 a Wayback Machine. (text complet en línia)
** La bonne espérance Arxivat 2016-03-28 a Wayback Machine. (en francès, traduït per J. Schürmann i Jacques Lemaire el 1902)
** El Pesquer «Bonna Esperança» (en català traduït per Francesc Torres i Ferrer)
* 1901. Het Pantser.
* 1903. In de Jonge Jan.
* 1905. Allerzielen.
* 1907. Uitkomst.
* 1916. Eva Bonheur.
* 1917. De Wijze Kater.
* 1965 Toneelwerken (obra completa per al teatre)

## Referències

* 1 2 Harmsen, Ger; Schrevel, Margreet. «Heijermans, Herman». A: Biografisch Woordenboek van het Socialisme en de Arbeidersbeweging in Nederland (en neerlandès). en línia (2003). Amsterdam: Internationaal Instituut voor Sociale Geschiedenis (IISG), 2001, p. 76-85.
* ↑ Toneelwerken (en neerlandès). (Obra completa). Amsterdam: Geert van Oorschot, 1965, p. 2392.
* ↑ Vonder, M.G. «Colofon». Herman Heijermans, toneelschrijver in zijn en onze tijd. Arxivat de l'original el 2016-12-20. [Consulta: 12 desembre 2016].
* ↑ Per a una bibliografia completa vegeu: Beek, Mats. «Herman Heijermans - Bi(bli)ografie» (en neerlandès). Veenendaal: www.schrijversinfo.nl, 2014. [Consulta: 12 desembre 2016].
* ↑ «Torres i Ferrer, Francesc». www.visat.cat. [Consulta: 12 desembre 2016].
* ↑ Heijermans, Hermann; Torres i Ferrer, Francesc. El Pesquer "Bona Esperança": tragèdia del mar (manuscrit) (Col·lecció teatral Jaume Rull).
# Riera de Sallent (la Garrotxa)

La riera de Sallent és una riera de la Vall d'en Bas a la zona de Sant Privat d'en Bas. És coneguda per un gran salt situat a l'extrem NE del Pla Traver, conegut com a el salt del Sallent d'uns 200 metres d'altura. És l'afluent principal del riu Gurn.

## Referències

* ↑ «riera de Sallent | enciclopèdia.cat». [Consulta: 1r agost 2017].
# Alekséievskoie (Tkhagapx)

* Per a altres significats, vegeu «Alekséievskoie».
Alekséievskoie - Алексеевское (rus) - és un poble del krai de Krasnodar, a Rússia. Es troba a la vora del riu Psezuapsé. És a 48 km al nord-oest de Sotxi i a 126 km al sud-est de Krasnodar.
Pertany a l'aül de Tkhagapx.
# Warrior Nun

Warrior Nun (o sigui La monja guerrera) és una sèrie de televisió fantàstica i dramàtica estatunidenca. Creada per l'escriptor i director canadenc Simon Barry, es basa en el còmic Warrior Nun Areala del guionista i dibuixant estatunidenc Ben Dunn.
Malgrat el fet que la sèrie sigui nord-americana, el repartiment comprèn, de manera inhabitual, molts actors europeus no anglosaxons com ara la protagonista principal, la portuguesa Alba Baptista, la catalana Melina Matthews, la menorquina Olivia Delcán, l'italiana Sylvia De Fanti, el gallec Tristán Ulloa o el portuguès Joaquim de Almeida.
La primera temporada, que compta amb 10 episodis, es va estrenar en Netflix el 2 de juliol de 2020.

## Protagonistes

* Ava (Silva), interpretada per l'actriu portuguesa Alba Baptista

### Les monges de l'Orde de l'Espasa cruciforme

* Mare Superior, interpretada per Sylvia De Fanti
* Germana Lilith, interpretada per l'actriu britànica Lorena Andrea
* Germana Beatrice, interpretada per Kristina Tonteri-Young
* Germana Camila, interpretada per l'actriu menorquina Olivia Delcán
* Germana Shannon (Masters), interpretada per l'actriu catalana Melina Matthews

### Altres personatges

* Pare Vincent, interpretat per Tristán Ulloa
* Shotgun Mary, interpretada per Toya Turner
* Jillian Salvius, interpretada per Thekla Reuten
* JC, interpretat per Emilio Sakraya
* El Cardenal Duretti, interpretat per l'actor portuguès Joaquim de Almeida
* Michael, interpretat per Lope Haydn Evans

## Episodis

Tots els títols dels episodis s'han anomenat segons parts de la Bíblia.

### Primera temporada (2020)

| No. | Títol | Dirigit per | Escrit per | Data d'estrena |
| 1 | "Psalms 46:5" | Jet Wilkinson | Simon Barry | 2 de juliol de 2020 |
| 2 | "Proverbis 31:25" | Jet Wilkinson | Terri Hughes Burton | 2 de juliol de 2020 |
| 3 | "Efesis 6:11" | Agnieszka Smoczyńska | Amy Berg | 2 de juliol de 2020 |
| 4 | "Siràcida 26:9-10" | Agnieszka Smoczyńska | David Hayter | 2 de juliol de 2020 |
| 5 | "Mateu 7:13" | Sarah Walker | Matt Bosack | 2 de juliol de 2020 |
| 6 | "Isaia 30:20-21" | Sarah Walker | Amy Berg | 2 de juliol de 2020 |
| 7 | "Efesis 4:22-24" | Mathias Herndl | Sheila Wilson i Suzanne Keilly | 2 de juliol de 2020 |
| 8 | "Proverbis 14:1" | Mathias Herndl | David Hayter i Matt Bosack | 2 de juliol de 2020 |
| 9 | "2 Corintis 10:4" | Simon Barry | Terri Hughes Burton | 2 de juliol de 2020 |
| 10 | "Apocalipsi 2:10" | Simon Barry | Simon Barry | 2 de juliol de 2020 |
# Carrer del General Riera

El carrer del General Riera de Palma, a Mallorca, és una de les vies principals de la ciutat. Connecta la carretera d'Establiments amb les avingudes de Palma, concretament a la confluència de l'avinguda del Comte Sallent amb l'avinguda d'Alemanya. Deu el nom a Bernat Riera Alemany, un metge militar andritxol.

## Referències

* ↑ Carrer del general Riera a palma.callejero.net
* ↑ Bernat Riera Alemany Arxivat 2017-04-01 a Wayback Machine., possessionsdepalma.net
# Tir amb arc als Jocs Olímpics d'estiu de 1920 - Ocell mòbil, 33 metres per equips

Tir amb arc als Jocs Olímpics d'estiu de 1920 :
| Ocell fix gran | homes |
| Ocell fix petit | homes |
| Ocell mòbil, 50 metres | homes |
| Ocell mòbil, 33 metres | homes |
| Ocell mòbil, 28 metres | homes |
| Ocell fix gran per equips | homes |
| Ocell fix petit per equips | homes |
| Ocell mòbil, 50 metres per equips | homes |
| Ocell mòbil, 33 metres per equips | homes |
| Ocell mòbil, 28 metres per equips | homes |
| < 1908 1972> |||||
La competició d'ocell mòbil, 33 metres per equips va ser una de les 10 proves de tir amb arc que es van disputar als Jocs Olímpics d'Anvers de 1920. Aquesta, com la resta de proves d'aquest esport, sols estava oberta a la participació masculina. Hi va prendre part dos equips formats per 8 arquers.

## Medallistes

| Or | Plata | Bronze |
| BèlgicaAlphonse Allaert Hubert Van Innis Edmond De Knibber Louis Delcon Jérome De Maeyer Pierre Van Thielt Louis Fierens Louis Van Beeck | FrançaJulien Brulé Léonce Quentin Pascal Fauvel Eugène Grisot Eugène Richez Artur Mabellon Léon Epin Paul Leroy | |

## Resultats

| Posició | Equip | Puntuació | Puntuació | Puntuació | Puntuació | Puntuació | Puntuació | Puntuació | Puntuació | Puntuació |
| Posició | Equip | 1 | 2 | 3 | 4 | 5 | 6 | 7 | 8 | Total |
| 1 | Bèlgica | ? | ? | ? | ? | ? | ? | ? | ? | 2.958 |
| 2 | França | ? | ? | ? | ? | ? | ? | ? | ? | 2.586 |

## Referències

* Comitè Olímpic Belga. Olympic Games Antwerp 1920: Official Report (en francès), 1957.
* Wudarski, Pawel. «Wyniki Igrzysk Olimpijskich» (en polonès), 1999. Arxivat de l'original el 16 de febrer 2009. [Consulta: 11 agost 2007].